સ્ત્રી સર્વોપરિતા કે તેનું આધિપત્ય રાખે તેવો કાલ્પનિક ધર્મ પણ તમે બતાવવા ખાતર બતાવી નહીં શકો કેમકે, જેના માટે, જેના લાભાર્થે, જેના કારણે ધર્મનું સર્જન થાય છે તે ઈશ્વર, અલ્લાહ, ગોડ કે વ્હોટએવરનું સર્જન-સ્વરૂપ પૌરુષીય ઘટના(કાવતરું) છે અને પુરુષ હિન્દુ હોય, મુસ્લિમ હોય, ખ્રિસ્તી હોય કે જૈન હોય,પારસી હોય કે યહૂદી હોય કે કોઈપણ હોય-તેની ટેરિટરીમાં કોઈ અન્ય જાતિવિશેષ કે લિંગવિશેષને પ્રવેશવા દેવાના મતનો હોતો નથી. પુરુષ મૂળભૂત રીતે, પ્રાકૃતિક તૌરતરીકાઓથી આધિપત્ય સ્થાપવાનો આદિ હોય છે અને તેના આ સામ્રાજ્યમાં કોઈના પ્રવેશને પણ તે આક્રમણ, અતિક્રમણ કે હુમલો સમજે છે. આવાં બાહ્ય આક્રમણોથી બચવા અને અંદરના વિપ્લવી વાતાવરણને પહોંચી વળવા તે નીતિનિયમો ઘડે છે અને તેમાં સૌથી વધુ અન્યાય, શોષણ અને સિતમનો ભોગ સ્ત્રીને બનવું પડતું હોય છે..